Duklando Saksio-Koburgo kaj Gotao

Duklando Saksio-Koburgo kaj Gotao,  , estis duobla duklando germana en persona unio. Ĝi konsistis el la duklandoj Koburgo (Coburg) kaj Gotao (Gotha). Ĝi ekzistis inter 1826 kaj 1918.

 Historio 
Vidu la artikolon: Ernestaj duklandoj

La duklando estiĝis laŭ decido de la saksa reĝo Frederiko Aŭgusto la 2-a en 1826, kiam li principe nove organizis la ernestajn duklandojn. Post la formorto de la linio Saksio-Gotao-Altenburgo la duko de Saksio-Hildburghausen ŝanĝis sian duklandon kun Saksio-Altenburg. La linio Saksio-Meiningen ricevis Saksion-Hildburghausen kaj de Saksio-Koburgo-Saalfeld la parton Saalfeld kaj la oficon Themar kaj la lokojn Mupperg, Mogger, Liebau kaj Oerlsdorf. La duklando Saksio-Koburgo-Saalfeld ricevis anstataŭe la duklandon Saksio-Gotao, de Saksio-Hildburghausen la oficojn Königsberg en Bavario kaj Sonnefeld kaj de Saksio-Meiningen la posedaĵojn Callenberg kaj Gauerstadt.

Al la duklando Koburgo apartenis krome ekde 1816 la princlando Lichtenberg kun la urboj Baumholder (en la nuna federacia lando Rejnlando-Palatinato) kaj St. Wendel (en la nuna federacia lando Sarlando, 320 kilometrojn okcidente de Coburg, 350 kilometrojn sudokcidente de Gotha) apud la rivero Nahe, sed en 1834 la duko vendis ĝin al Prusio.

eta|maldekstre|280ra|
Ekde 1871 ĝis 1918 la duklando apartenis al Germana Imperiestra Regno, sed konservis siajn limojn kaj sian lokan administradon. Kiam la germana monarkio finiĝis post la Unua mondmilito, la duobla duklando en 1918 disfalis al la "liberaj ŝtatoj" (= respublikoj) de Koburgo kaj Gotao. Post plebiscitoj Koburgo aliĝis al Bavario kaj Gotao al Turingio.

 Gravuloj 
 Alberto de Saksio-Koburgo kaj Gotao
 Alfredo (Saksio-Koburgo kaj Gotao)
 Ernesto la 1-a (Saksio-Koburgo kaj Gotao)
 Ernesto la 2-a (Saksio-Koburgo kaj Gotao)
 Karlo Eduardo (Saksio-Koburgo kaj Gotao)

 Vidu ankaŭ 
 Saksio-Koburgo kaj Gotao (dinastio)
 Carl-Eduard-turo (Elgersburg)

 Literaturo 
 Ulrich Hess, Geschichte Thüringens 1866 bis 1914, Verlag Hermann Böhlaus Nachfolger, Weimar 1991, ISBN 3-7400-0077-5.
 Augenzeugenberichte: Das Herzoglich Sachsen-Coburg-Gothaische Infanterieregiment 1866, Band 11 - Schlacht bei Langensalza 1866, Verlag Rockstuhl, Bad Langensalza, 2002, ISBN 3-936030-10-3.

 Eksteraj ligiloj 

 http://www.deutsche-schutzgebiete.de/herzogtum_sachsen-coburg-gotha.htm  Duklando Saksio-Koburgo kaj Gotao (1826 - 1918)
 http://memory.loc.gov/ll/llcc/005/0400/04240422.gif
 http://www.newadvent.org/cathen/13494a.htm La Katolika Enciklopedio: Saksio-Koburgo kaj Gotao
 http://www.deutsche-schutzgebiete.de/webpages/Thueringische_Staaten_EA_1914++.jpg  Turingiaj ŝtatoj en 1914
 Hejmpaĝo de la dinastia fondaĵo


Kategorio:Historiaj germanaj teritorioj
Kategorio:Teritorioj de la Sankta Romia Imperio
Kategorio:Eksaj landoj de Eŭropo
Kategorio:Historiaj duklandoj en Germanio
Kategorio:Germanaj duklandoj
Kategorio:Ernestaj duklandoj
Kategorio:Historio de Turingio